અલબત્ત, ભાજપના નવા શાસકોએ ઠેર ઠેર આવેલી તમામ મિલકતોને લગતી વિશેષ એસ્ટેટ પોલિસી ઘડી કાઢવાની દિશામાં ચક્રો ગતિમાન કર્યાં છે. અત્યાર સુધી મ્યુનિસિપલ પ્લોટમાં અંધેરગર્દી ચાલતી રહી છે. મ્યુનિસિપલ માલિકીનો કયો પ્લોટ કેટલા ક્ષેત્રફળનો છે, કેવા પ્રકારનાે દબાણગ્રસ્ત છે, પ્લોટ ખુલ્લો છે કે તેની ફરતે ફેન્સિંગ કે કમ્પાઉન્ડ વોલ કરાઈ છે વગેરે બાબતોને અનેક વાર શોધવી પડકારરૂપ બની છે. હમણાંથી પાર્કિંગનો મુદ્દો ખૂબ ચગ્યો છે. આ સંજોગોમાં ટીપી સ્કીમમાં મળેલી સોનાની લગડી જેવી કપાતની જમીનનો હેતુ પણ જાણવો ખૂબ અગત્યનો બન્યો છે.